open-index/open-wikipedia-markdown huggingface dataset:
Trond Ingebretsen (økonom)

:*For musikeren med samme navn, se [[Trond Ingebretsen]]* 

**Trond Harald Helle Ingebretsen** (født 1966 i Elverum) er en norsk siviløkonom. Han er divisjonsdirektør for tjenesteutvikling, digitalisering og analyse i Utdanningsetaten i Oslo kommune. Han var fra våren 2012 til 2018 direktør i Senter for IKT i utdanningen, og fra 2018 til 2020 var han leder for Utdanningsdirektoratets Stab for digitalisering. 

Ingebretsen er utdannet siviløkonom med spesialisering i internasjonal bedriftsledelse fra Handelshøyskolen BI fra 1991. Han har og USK-kurs fra Befalsskolen for feltartilleriet. Han arbeidet Accenture fra 1991 til 2000, og vært leder av konsulentselskapet TenPipes AS fra 2000 til 2003. Han har siden 2008 vært daglig leder av Isfjord Consulting AS i Oslo. Fra 2003 til 2005 var han IKT-direktør i Aetat og fra 2005 til juli 2008 programleder for etablering av NAV-kontor og spesialenheter under gjennomføringen av NAV-reformen. Han har særlig jobbet med IKT i offentlig sektor og omstillingsprosesser. I 2011 og 2012 var Ingebretsen tilsatt som fungerende prosjektleder i Utlendingsdirektoratets IT-utviklingsprosjekt, hvor han var sentral i arbeidet med IT-løsninger til den norske utlendingsforvaltningen. Han var også daglig leder i konsulentselskapet Isfjord Consulting frem til 2012. 

## Referanser
USK

**USK** kan vise til:
* Utskrevet befalskurs, en lederutdanning for soldater ved førstegangstjeneste
* Unterhaltungssoftware Selbstkontrolle, forkortet *USK*, en organisasjon som setter aldersgrenser på programvare i Tyskland
Caenoptychia boulleti

***Caenoptychia boulleti*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En nokså liten (vingespenn knapt 30 millimeter), brun sommerfugl. Arten er lett å kjenne på mønsteret av kraftige, mørke streker (lengdestreker i den indre delen, nettmønster i den ytre) på vingene. Bunnfargen på oversiden er brun, på undersiden blekt beige-aktig. På undersiden er det små, røde flekker ves roten av forvingen og ved bakhjørnet av bakvingen.

## Utbredelse
Arten er bare kjent fra det sørøstlige Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Caenoptychia boulleti* Le Cerf, 1919

## Kilder
* Markku Savela's Lepidoptera and some other life forms: Sjekkliste over artene. Hentet 7.1. 2012.
* Brower, A.V.Z.(2006) *Caenoptychia* på *Tree of life* http://tolweb.org/Caenoptychia/
* Butterflies of America – *Caenoptychia boulleti* http://www.butterfliesofamerica.com/L/caenoptychia_boulleti.htm 

## Eksterne lenker
*
Scaled Composites

**Scaled Composites** er en flyprodusent basert i Mojaveørkenen i California i USA. Selskapet ble etablert i 1982 av Burt Rutan.

Selskapet har blant annet konstruert Beechcraft Starship og GlobalFlyer som Steve Fossett fløy non-stop rundt jorden. 2004 gjorde deres SpaceShipOne sammen med White Knight som første privatfinansierte fartøy to reiser i verdensrommet på to uker og vant derfor den såkalte Ansari X Prize. Selskapet medvirker også i prosjektet Virgin Galactic, som satser på å kunne tilby privatpersoner romreiser i nærmeste framtid med hjelp av White Knight 2 og SpaceShipTwo.  

## Modeller
* Beechcraft Starship
* Virgin Atlantic GlobalFlyer
* Proteus
* White Knight
* SpaceShipOne
* White Knight 2
* White Knight Two
* Scaled Composites Model 351, som foreslås å kunne nå omløpsbane rundt jorden.

## Eksterne lenker
*
Hole (andre betydninger)

**Hole** kan sikte til:

* Hole, kommune i Viken
* Hole menighet
* Hole (band), amerikansk alternativ rock-gruppe

Personer:
* Even Hole
* Harry Hole
* Inger Ane Hole
* Iver Hole
* Jorunn Tangen Hole
* Stian Hole

## Se også
* Hol, kommune i Viken
* Big Hole (pekerside)
* Høle, tettsted i Rogaland
Egil Baardseth

**Egil Morris Baardseth** (født 2. mai 1912 i Bærum, død 29. januar 1991 i Trondheim) var en norsk botaniker, kjent for sin algeforskning.

Etter examen artium 1931 tok han cand.real. 1938 på et plantestudie av Steinsfjorden (Buskerud), ved familiens hytte, et ikke dyptpløyende studium basert på undervannsfoto kun ned til 8.5 meter. Under Tristan da Cunha-ekspedisjonen 1937–38 (ledet av Erling Christophersen) fant Baardseth 125 helt nye alger og ga ham graden dr.philos. i 1943.  Så var han lektor på ski og algolog ved Industrial Research and Standards i Dublin, før han meldte overgang til Kopervik realskole.

Fra 1949 var han ved det nyåpnede Norsk Institutt for Tang- og Tareforskning, lokalisert ved NTH i  Trondheim, der han  utviklet metoder for å anslå bestandene langs norskekysten ut fra små prøver.  I 1966–67 var han UNESCO sin representant på Cuba, og 1970–80 professor i marin botanikk ved Universitetet i Bergen. «Sunniva og Egil Baardseths legat» gis til høyere norsk algeforskning.

## Referanser


## Eksterne lenker
*Egil Baardseths privatarkiv finnes ved NTNU Universitetsbiblioteket
The Descendants

***The Descendants*** er en amerikansk dramakomedie fra 2011, regissert av Alexander Payne. Filmen er basert på boken med samme navn av Kaui Hart Hemmings.

Hovedrollen Matt King spilles av George Clooney, og i andre roller finner vi Judy Greer, Matthew Lillard, Shailene Woodley og Beau Bridges. Filmen vant Golden Globe for beste dramafilm, og Clooney vant også for beste hovedrolle. I tillegg vant den Oscar for beste manus. Payne ble for øvrig nominert til beste regissør og Clooney for beste hovedrolle.

## Handling
Etter at Matt Kings (George Clooney) kone Elizabeth havner i koma etter en båtulykke, forsøker han og hans to døtre Alexandra (Shailene Woodley) og Scottie (Amara Miller) å fungere som en familie igjen, noe de ikke har gjort på mange år. Familiemedlemmene legger skylden delvis på Matt for at kona har havnet i koma, og i tillegg ser det ut til at han blir tvunget til å selge et landeterritorie på Hawaii som har ligget i familien i 150 år.

Matt blir illsint da han finner ut at kona har hatt et sidesprang til en av eiendomsmeglerne som forhandler om territoriet, Brian Speer (Matthew Lillard). Sammen med døtrene og Alexandras venn Sid (Nick Krause) legger de ut på en reise for å oppsøke Speer, og finne ut mer av hva som lå bak affæren.

## Rolleliste
* George Clooney i rollen som Matt King
* Shailene Woodley i rollen som Alexandra King
* Amara Miller i rollen som Scottie King
* Nick Krause i rollen som Sid
* Beau Bridges i rollen som Cousin Hugh
* Judy Greer i rollen som Julie Speer
* Matthew Lillard i rollen som Brian Speer
* Robert Forster i rollen som Scott Thorson
* Barbara L. Southern i rollen som Alice 'Tutu' Thorson
* Mary Birdsong i rollen som Kai Mitchell
* Rob Huebel i rollen som Mark Mitchell
* Celia Kenney i rollen som Reina
* Matt Corboy i rollen som Cousin Ralph

## Eksterne lenker
* 
*
Maktens menn

***Maktens menn*** er en politisk dramafilm fra 2011, regissert av George Clooney. Filmen er baser på skuespillet *Farragut North*, av Beau Willimon. Manus er skrevet av Willimon, Clonney og Grant Heslov.

Filmen var åpningsfilmen under Filmfestivalen i Venezia 2011.

Filmen handler om valgkampmedarbeideren Stephen Meyers som jobber for guvernør Mike Morris som kjemper om å bli demokratenes presidentkandidat.

Hovedrollen som Stephen Meyers spilles av Ryan Gosling, mens Mike Morris spilles av George Clooney. I andre roller finner vi  Philip Seymour Hoffman, Paul Giamatti, Marisa Tomei, Jeffrey Wright, og Evan Rachel Wood.

Filmens originaltittel *The Ides of March* er den engelske betegnelsen på Idus martiae, den femtende dagen i mars ifølge den romerske kalenderen. Det var på denne dag i 44 f.Kr. at Julius Cæsar ble drept.

Filmen ble nominert til en Golden Globe for beste dramafilm.

## Rolleliste
* Ryan Gosling som Stephen Meyers, som arbeider for Morris sin president-kampanje.
* George Clooney som Mike Morris. Guvernør i Pennsylvania, og president-kandidat.
* Philip Seymour Hoffman som Paul Zara. Morris sin kampanje-ansvarlige, og Meyers mentor og overordnede.
* Paul Giamatti som Tom Duffy. Ted Pullmans kampanje-sjef.
* Evan Rachel Wood som Molly Stearns. Praktikant i Morris sin kampanje, og Meyers kjæreste.
* Marisa Tomei som Ida Horowicz. Reporter for New York Times.
* Jeffrey Wright som Franklin Thompson. Senator fra North Carolina.
* Max Minghella som Ben Harpen. En av Morris sine kampanjea-ansatte.
* Jennifer Ehle som Cindy Morris. Kone til guvernør Mike Morris.
* Gregory Itzin som tidligere senator Jack Stearns. Far til Molly Stearns.

## Eksterne lenker
* 
*
Ḥamdānidene

**Ḥamdānidene** (arabisk: ; *al-Ḥamdāniyūn*) var et sjiittisk arabisk dynasti som hersket over deler av Nord-Irak og Syria fra 890 til 1004. Dynastiet var grunnlagt av Banū Ḥamdān (), som hevdet å nedstamme fra den gamle kristne stammen Banū Taġlib fra Mesopotamia. 

Ḥamdānid-dynastiet ble grunnlagt av Ḥamdān ibn Ḥamdun (derav ḥamdānidene) da han ble utnevnt av ‘Abbāsīd-kalifen som guvernør for Mardin i det sørøstlige Anatolia i 890.

Hans sønn ʿAbd Allah ibn Ḥamdān ble deretter utnevnt til guvernør for al-Mawṣil i dagens Nord-Irak i 906, og i 914 erobret han ‘abbāsīdhovedstaden Bagdad. Hans sønner ble videre innsatt som guvernører i al-Mawṣil og Ḥalab. Senere var Nāṣir ad-Dawlahs styre i al-Mawṣil og Diyarbakır til de grader tyrannisk at han ble avsatt av sin egen familie. 

Ḥamdānidene fortsatte å styre i al-Mawṣil fram til 990, til tross for deres store nederlag mot buwayhidene i 979. Etter dette var området de hadde kontroller i Nord-Irak delt mellom ʿuqaylidene og marwanidene. 

ʿAlī Sayf ad-Dawlah, "Rikets sverd," hersket over Nord-Syria og Ḥalab, hvor han ble den viktigste motstanderen mot Det bysantinske rikets ekspansjon. Hans hoff var et kultursenter på grunn av dets støtte til arabisk litteratur, men det mistet sin status etter bysantinerne erobret Ḥalab.

For å stoppe bysantinernes frammarsj ble Ḥalab underlagt de egyptiske fāṭimidenes herredømme, men i 1004 ble ḥamdānidene avsatt av de nye fāṭimidherskere. 

## Ḥamdānidiske herskere

**Al-Ǧazīra**
#Ḥamdān ibn Ḥamdun (890-895?)
#Al-Ḥusayn ibn Ḥamdān (895-916)
#ʿAbd Allah ibn Ḥamdān (906-929)
#Nāṣir ad-Dawlah (929-967)
#ʿAdid ad-Daulah (967-980)
#Abū Ṭahir Ibrahīm ibn al-Ḥasan (989-997)
#Abū ʿAbd Allah al-Ḥusayn ibn al-Ḥasan (989-997)

**Ḥalab**
#ʿAlī Sayf ad-Dawlah (945-967)
#Saʿd ad-Dawlah (967-991)
#Saʿīd ad-Dawlah (991-1002)
#Abū Ḥasan ʿAlī (1002&ndash;1004)
#Abul al-Maʿāli Šarīf (1004&ndash;1004)
ʿUqaylidene

**ʿUqaylidene** (arabisk: ; *ʿUqayliyūn*) var et sjiittisk arabisk dynasti som hersket over deler av al-Ǧazīra i dagens Irak og Nord-Syria på slutten av det tiende og i det ellevte århundre. De sjiittiske ʿuqaylidene nedstammet fra stammen Banū ʿUqayl fra Vest-Arabia. Dynastiet hadde flere grener; hovedgrenen hersket i al-Mawṣil fra 990 til 1096, mens andre grener var baserte andre steder, inkludert Ǧazīrat ibn ʿUmar, Takrīt, Hīt og ʿUkbarā. Noen av disse var fortsatt uavhengige etter at seldsjukkene erobret al-Mawṣil, og en gren i ar-Raqqah og Qalʿat Ǧaʿbar overlevde helt til 1169, da den ble erobret av zangidene. 

## ʿUqaylidene i Al-Mawṣil
* Muḥammad ca. 992-996 
* Ḥusām ad-Dawlah al-Muqallad 996-1001
* Muʿtamid ad-Dawlah Qirwash 1001-1050
* Zaʿīm ad-Dawlah Barakah 1050-1052 
* ʿAlam ad-Din Qurayš 1052-1061 
* Šaraf ad-Dawlah Muslim 1061-1085 
* Ibrahim 1085-1093
* ʿAlī 1093-1096 
* Erobret av seldsjukkene 1096-1127
På rett spor

***På rett spor*** er et musikkalbum med Dakota. Albumet ble utgitt den 20. januar 2012 via selskapet Tylden & co. Dette er gruppas debutalbum og er innspilt i Larsville Studio i Stugudalen med Lars Lien.

## Sporliste

# «Bæssfar» (Arve Hitterdal)
# «En drøm om de» (Arve Hitterdal)
# «Ei anna tid» (Arve Hitterdal)
# «"32"» (Arve Hitterdal)
# «Et ekte countryband» (Arve Hitterdal)
# «Bestemor» (Arve Hitterdal)
# «Kåmmå hematt» (Arve Hitterdal)
# «Kriminell mann» (Lars Ingmar Nyhus)
# «Amerika» (Arve Hitterdal)
# «Det va du» (Arve Hitterdal)
# «En dag te» (Hitterdal/Leinsvang)
# «På rett spor» (Arve Hitterdal)

## Medvirkende
### Dakota
* Steffen Leinsvang – sang, låtskriver
* Arve Hitterdal – bass, kor, låtskriver
* Lars Magnus Fætten – el-gitar, kor
* Lars Ingmar Nyhus – akustisk gitar, låtskriver
* Tommy Holden – tangenter, trekkspill
* Jo Inge Engesvold – trommer, perkusjon
### Andre medvirkende
* Lars Lien – produsent, miksing, orgel på *Et ekte countryband* og *En dag te* og korer på *Kåmmå hematt*
* Lasse Rosin - mastering
* Merete Lien - foto/cover
## Kilder
* På rett spor
Kristen Gundelach

**Kristen Christen Larsen Gundelach** (1891–1971) var en norsk lyriker, oversetter og skribent. Hans ettermæle er preget av han var aktiv i Nasjonal Samlings kulturarbeid 1940–45.

Han debuterte med diktsamlingen *Liv og lek* i 1916, og skrev flere diktsamlinger, også i sonettform. Han oversatte lyrikk fra tysk, fransk, italiensk og spansk, og huskes i dag kanskje best for sine versjoner av Goethes *[[Faust (Goethe)|Faust]]* (1943 og 1957), Dantes *[[Den guddommelige komedie]]* (utvalg, 1953) og Vergils *[[Aeneiden]]* (utvalg, 1967). Han skrev også, under ulike psevdonym, kriminal- og underholdningslitteratur.

1945 ble han ekskludert fra Forfatterforeningen, men gjenopptatt 1952. Under landssvikoppgjøret ble han dømt til 8 års straffarbeid, begrenset rettighetstap og inndragelse av  kroner og 30 øre.

## Referanser


## Eksterne lenker
* 
* Om Kristen Gundelach i Norsk Oversetterleksikon
Coeruleotaygetis periboea

***Coeruleotaygetis periboea*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, mørk sommerfugl med avrundede vinger. Hos hannen er vingene, bortsett fra svarte spisser på forvingene, fiolett-blått skimrende. Hunnen er ensfarget mørkbrun på oversiden. Undersiden er brun med to mørkbrune tverrstreker og 5-6 øyeflekker langs ytterkanten av bakvingen.

## Utbredelse
Arten er bare kjent fra Colombia.

## Systematisk inndeling
Artsnavnet blir ofte stavet *peribaea*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Coeruleotaygetis periboea* (Godman & Salvin, 1880)

## Kilder
* Markku Savela's Lepidoptera and some other life forms: Sjekkliste over artene. Hentet 12.1. 2012.
* Brower, A.V.Z.(2006) *Coeruleotaygetis* på *Tree of life* http://tolweb.org/Coeruleotaygetis/

## Eksterne lenker
* 
* Bilde av arten
Sør-Khorasan

**Sør-Khorasan** (persisk: استان خراسان جنوبی‎ *Ostān-e Khorāsān-e Jonūbī*) er en av de trettien provinsene i Iran. Provinsen ligger helt øst i landet, og har et areal på 151&nbsp;193&nbsp;km². I 2016 hadde Sør-Khorasan 768&nbsp;898 innbyggere. Administrasjonssenteret ligger i byen Birjand. 

Sør-Khorasan ble etablert 29. september 2004, etter en deling av landets tidligere største provins, Khorasan.

## Referanser
Yazd (provins)

**Yazd** (persisk: استان یزد‎, *Ostān-e Yazd*) er en av de trettien provinsene i Iran. Provinsens areal er 129&nbsp;285&nbsp;km². I 2016 hadde Yazd 1&nbsp;138&nbsp;533 innbyggere. Administrasjonssenteret ligger i byen Yazd. 

## Referanser
Špindlerův Mlýn

**Špindlerův Mlýn** (uttale: ; tysk: ) er en landsby helt nord i Tsjekkia, i fjellområdet Krkonoše. Landsbyen ligger over 700 meter over havet, ved møtepunktet mellom elvene Labe (Elben) og Dolský potok, og er omkranset av fjell som Kozí hřbety og Medvědín.

Den omkringliggende regionen har tradisjonelt vært kjent for gruvedrift, der utvinning av sølv og kobber er beskrevet tilbake til tidlig i det 16. århundre. Selve landsbyen Špindlerův Mlýn regnes imidlertid for å ha blitt grunnlagt på slutten av det 18. århundre av skogsarbeidere som innvandret fra Schlesien. I 1784 var det oppført fem hytter, en mølle og et skogshus. Møllen tilhørte Špindler-familien, og ble etter hvert et naturlig møtepunkt for naboene. 13. juli 1793 godkjente keiseren av Habsburgmonarkiet, Frans II, etableringen av et prestegjeld og oppføringen av en kirke, som skulle erstatte den forfalne bygningen i Svatý Petr. Siden midten av det 19. århundre har turisme utviklet seg til å bli en viktigere næringsvei, noe som skjøt ytterligere fart i det 20. århundre. 

I dag har landsbyen omtrent 1&nbsp;300 faste innbyggere. Den er et populært reisemål for skiturister, og har en overnattingskapasitet på rundt 10&nbsp;000 senger og flere skiheiser. Landsbyen er dessuten kjent som stedet Franz Kafka bodde da han skrev *[[Slottet (roman)|Slottet]]*.

## Referanser


## Eksterne lenker
*
Lensvik skole

**Lensvik skole** er en grunnskole (1.–10. klasse) i Lensvik i Orkland kommune, Trøndelag.

Skolen ble etablert for mer enn 50 år siden, og skoleåret 2010/2011 hadde 182 elever. Skolen har 30 lærere og 6 assistenter.

## Annet
I 1979 ble det reist en statue ved skolen i malt betong og helfigur av Harald Grønningen som ble laget av Petter Leth-Olsen. 

## Eksterne lenker
*
Guaianaza pronophila

***Guaianaza pronophila*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor sommerfugl (vingespenn 35-40 millimeter) med avrundede vinger. Oversiden er ensfarget brun. Undersiden er gråbrun med et blekt, kileformet tverrbånd på bakvingen som er særlig tydelig hos hannen. Bakvingen har to ganske små øyeflekker, forvingen ingen.

## Levevis
Denne arten er funnet i litt høyereliggende områder, 900 meter eller mer over havet. Den flyr særlig i bambus-kratt og larvene utvikler seg på bambus i slekten *[[Chusquea]].*

## Utbredelse
Arten er bare kjent fra det sørlige Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Guaianaza pronophila* (Butler, 1867)

## Kilder
* Brower, A.V.Z.(2006) *Guaianaza* på *Tree of life* http://tolweb.org/Guaianaza/
* Freitas, A.V.L. & Peña, C. (2006) Description of genus *Guaianaza* for *"Euptychia" pronophila* (Lepidoptera: Nymphalidae: Satyrinae) with a description of the immature stages. Zootaxa 1163: 49-59. https://web.archive.org/web/20110811210323/http://nymphalidae.utu.fi/FreitasPena2006.pdf

## Eksterne lenker
*
Teheran (provins)

**Teheran** (persisk: استان تهران‎ *Ostān-e Tehrān*) er en av de trettien provinsene i Iran. Provinsens areal er 13&nbsp;692&nbsp;km². I 2016 hadde Teheran 13&nbsp;267&nbsp;637 innbyggere. Administrasjonssenteret ligger i byen Teheran. 

## Fylker i provinsen
* Provinsen Teheran består av seksten fylker (shahrestan): 

 

*Baharestan
*Damavand
*Eslamshahr
*Firuzkuh
*Malard
*Pakdasht
*Pardis
*Pishva
*Qarchak
*Qods
*Rey
*Robat Karim
*Shahriar
*Shemiranat
*Teheran
*Varamin

## Referanser
Vuelta a España 2012

**Vuelta a España 2012** var den 67. utgaven av sykkelrittet Vuelta a España. Rittet startet 18. august med en lagtempo i Pamplona. Ingen av etappene gikk sør for Madrid.

Spanske Alberto Contador vant sammenlagt foran sine landsmenn Alejandro Valverde og Joaquim Rodríguez. Tyske John Degenkolb vant fem etappeseire.

## Deltakere
:*Se også: [[Liste over utøvere i Vuelta a España 2012]]*
Argos-Shimano, Cofidis, Le Crédit en Ligne, Andalucía og Caja Rural var invitert til å delta sammen med de 18 UCI ProTeams. 

Gabriel Rasch var Norges representant i rittet. Adam Hansen fullførte sin tredje Grand Tour for året, mens Ji Cheng og Daniel Teklehaimanot var første syklist fra henholdsvis Kina og Eritrea til å starte og fullføre en Grand Tour.

## Etapper
:*Se også: [[Etappene i Vuelta a España 2012]]*

## Trøyene dag for dag

## Resultater

For komplette resultater se: *[[Liste over utøvere i Vuelta a España 2012]]*

## Eksterne lenker
*
Slottet (roman)

***Slottet*** (tysk originaltittel **) er en av Franz Kafkas tre ufullendte romaner, som i likhet med *[[Amerika (roman)|Den forsvunnede]]* (mest kjent som *Amerika*) og *[[Prosessen]]*, ble gitt ut posthumt. Kafka begynte på *Slottet* i 1922, men ga opp forsøkene på å ferdigstille den allerede samme år. Den første utgaven ble gitt ut på Kurt Wolff Verlag i München av Kafkas venn Max Brod i 1926. Boka følger landmåleren K. sin håpløse kamp for anerkjennelse av sin profesjonelle og private eksistens i møtet med det byråkratiske og uforståelige Slottet og dets representanter. Verket mangler i stor grad fremgangen i et klassisk plot, og slutter like brått som den begynner. 

## Bakgrunn

Kafka begynte å skrivet *Slottet* på kvelden den 27. januar 1922, dagen etter han ankom fjellbyen Spindlermühle i dagens Tsjekkia. Et bilde tatt ved hans ankomst viser Kafka i en hesteslede i et snødekt landskap som kan gi assosiasjoner til stemningen i *Slottet*. Kafka skrev da også opprinnelig de første kapitlene i førsteperson, før han på et punkt senere endret de til å handle om tredjepersonen K.

## Handling

I begynnelsen av boka ankommer hovedpersonen K. en landsby ved foten av et slott en kald vinterkveld. Han tar inn på et vertshus, men blir snart vekket av en representant fra Slottet som vil vite om han har tillatelse til å oppholde seg i landsbyen, hvorpå K. forklarer at han er en landmåler Slottet har bestilt. K. får vite at hans kontaktperson ved Slottet er en embetsmann ved navn Klamm, som han forgjeves prøver å komme i kontakt med. Innbyggerne virker distanserte og mistroiske, og K. strever med å navigere seg i det noe absurde universet.

En dag kommer det til et møte med landsbyforstanderen, som skal gi K. et lite innblikk i kaoset som preger det rigide byråkratiet som hersker i Slottet og landsbyen. Tilkallingen av K. skal vise seg å stamme fra et feilskrevet brev mange år tilbake. Siden det dermed ikke er landmålerarbeid å tilby K., blir han i stedet tilbydt arbeid som vaktmester ved en skole i landsbyen. K. tar imot jobben, til tross for at han må bo på skolens gymsal, og vikles mer og mer inn i landsbyens intriger. Og jo mer tid som går, jo fjernere virker Slottet å være.

## Tolkning

Som andre av Kafkas verk, handler også *Slottet* i stor grad om menneskelig fremmedgjøring og absurd byråkrati. Men romanen handler også om den håpløse streben etter et uoppnåelig mål, og dette har også blitt tolket som et verk om menneskers søken etter frelse. At det tyske ordet *Schloss* betyr både *slottet* og *låset* er bare det mest åpenbare eksempelet på de gåtefulle mangetydigheter som preger romanen.

## Oversettelse til norsk
*Slottet* kom ut første gang på norsk i 1950, i oversettelse av Carl Fredrik Engelstad. Denne oversettelsen har siden kommet ut i mange nyopplag.

## Filmatisering
Den ble filmatisert for østerriksk fjernsyn i 1997 av Michael Haneke med Ulrich Mühe i hovedrollen som K.

## Referanser
Pindis squamistriga

***Pindis squamistriga*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En nokså liten, brun sommerfugl med litt kantete vinger. Oversiden er ensfarget brun. Undersiden er gråbrun, hos hunnen er bakvingene tydelig gråere enn forvingen, med to tynne, uregelmessig tverrlinjer og 5-6 små øyeflekker langs ytterkanten av bakvingen.

## Utbredelse
Arten er utbredt i Mexico og Guatemala.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Pindis squamistriga* R. Felder, 1869
***************** ?*[[Pindis pellonia]]* (Godman, 1901) – usikkert om denne hører til her, den ser overflatisk ganske forskjellig ut fra *P. squamistriga.*

## Kilder
* Markku Savela's Lepidoptera and some other life forms: Sjekkliste over artene. Hentet 12.1. 2012.
* Brower, A.V.Z.(2011) *Pindis* på *Tree of life* http://tolweb.org/Pindis_squamistriga/
* Butterflies of America – *Pindis squamistriga* http://butterfliesofamerica.com/pindis_squamistriga.htm 

## Eksterne lenker
*
Moneyball

***Moneyball*** er en amerikansk biografisk dramafilm fra 2011, regissert av Bennett Miller. Filmen er basert på boken med samme navn av Michael Lewis.

Filmen viser hvordan Billy Beane, manageren til  Oakland Athletics, bygde opp laget sitt før 2002-sesongen, ved hjelp av økonomen Peter Brand.

Hovedrollen som Billy Beane spilles av Brad Pitt, mens Jonah Hill spiller Peter Brand. Philip Seymour Hoffman spiller treneren Art Howe.

Filmen ble nominert til en Golden Globe for beste dramafilm.

## Rolleliste
* Brad Pitt som Billy Beane.
* Jonah Hill som Peter Brand. Billy's assistent.
* Philip Seymour Hoffman som Art Howe.
* Robin Wright som Sharon. Billy's eks-kone, og Casey's mor.
* Chris Pratt som Scott Hatteberg. Spiller ved Oakland Athletics.
* Reed Diamond som Mark Shapiro. Manager ved Cleveland Indians.
* Brent Jennings som Ron Washington. Trener for Oakland Athletics
* Kerris Dorsey som Casey Beane. Billy's datter.
* Arliss Howard som John Henry. Eier av Boston Red Sox
* James Shanklin som Billy's far.
* Diane Behrens som Billy's mom.
* Takayo Fischer som Suzanne. Billy's sekretær.

## Referanser


## Eksterne lenker
* 
*
Posttaygetis penelea

***Posttaygetis penelea*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En nokså stor, brun sommerfugl. Undersiden er gråbrun, forvingen med en liten øyeflekk og en utydelig tverrstrek. Bakvingen har et skrått, gult, spoleformet tverrbånd, dette når ikke vingenes kanter. I midten er det et bredt, mørkt tverrbånd med uregemessige kanter, i den ytre delen tre store øyeflekker.
## Levevis
Arten finnes der det vokser bambus av slekten *Guadua*, som er larvenes næringsplante. Hvordan omgivelsene er, synes ikke å være så viktig, bare det er bambus der.

## Utbredelse
Arten er utbredt fra Costa Rica i nord til den sørlige Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Posttaygetis penelea* (Cramer, 1777)

## Kilder
* Markku Savela's Lepidoptera and some other life forms: Sjekkliste over artene. Hentet 12.1. 2012.
* Brower, A.V.Z.(2011) *Posttaygetis* på *Tree of life* http://tolweb.org/Posttaygetis_penelea/

## Eksterne lenker
* 
* Butterflies of America - *Posttaygetis penelea*, Bilder av arten http://butterfliesofamerica.com/t/Posttaygetis_a.htm
Prenda clarissa

***Prenda clarissa*** er en nyoppdaget sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En middelsstor, gråbrun sommerfugl med avrundede vinger. Oversiden er ensfarget gråbrun. Undersiden er gråbrun, med to tynne, uregelmessige, brune tverrstriper og en rekke av små øyeflekker langs ytterkantene av både for- og bakvingen.

## Levevis
Denne arten lever på gressmarker over 800 meter over havet. Larvene utvikler seg sannsynligvis på gress.

## Utbredelse
Arten er utbredt i Rio Grande do Sul-provinsen, Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Prenda clarissa* Freitas & Mielke, 2011

## Kilder
* Freitas, A.V.L., O.H.H. Mielke, A. Moser, K.L. Silva-Brandāo & C.A. Iserhard (2011) A new genus and species of Euptychiina (Lepidoptera: Nymphalidae: Satyrinae) from southern Brazil. Neotropical Entomology 40 https://web.archive.org/web/20100110134007/http://www.scielo.br/scielo.php?script=sci_arttext
* Brower, A.V.Z.(2011) *Prenda* på *Tree of life* http://tolweb.org/Prenda_clarissa/

## Eksterne lenker
*
Schwimm- und Sprunghalle im Europasportpark

**Schwimm- und Sprunghalle im Europasportpark** (*Svømme- og stupehallen i Europasportparken*) er en svømmehall i Prenzlauer Berg i Berlins bydel Pankow. Den er arena for internasjonale svømme- og stupekonkurranser og ligger i Landsberger Allee like ved Velodromen i Berlin. Hallens kapasitet er 2 500 tilskuere og med tilleggstribuner 4 000 personer.

## Eksterne lenker
* 
* Svømmehallens internettside
Vittoria della Rovere

**Vittoria della Rovere** (født 7. februar 1622 i Pesaro, død 5. mars 1694 i Pisa) var storhertuginne av Toscana. Hun var datter til Federico Ubaldo della Rovere og Claudia de' Medici og giftet seg med istt søskenbarn storhertug Ferdinand II av Toscana i 1634. 

## Referanser
Rareuptychia clio

***Rareuptychia clio*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En brun sommerfugl, bakvingen med litt tannete ytterkant. Undersiden av forvingen er brun med to lysere tverrbånd i den ytre delen. Bakvingens underside er brun med et skinnende hvitt, rett tverrbånd omtrent i midten. Dette båndet har en tannformet utskudd utover omtrent på midten. Utenfor båndet er det tre uregelmessige, oransje ringer og to svarte flekker. Arten mangler øyeflekker slik man ser dem hos de fleste andre ringvinger.

## Levevis
Denne arten lever i primær regnskog mellom 100 og 700 meter over havet. Det finnes lite eller ingenting gress der den lever, derimot mye bambus og palmer, sannsynligvis utvikler larvene seg på noen av disse.

## Utbredelse
Arten er utbredt i et lite område i grenseområdene mellom Peru, Brasil og Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Rareuptychia clio* (Weymer, 1911)

## Kilder
* Markku Savela's Lepidoptera and some other life forms: Sjekkliste over artene. Hentet 12.1. 2012.
* Brower, A.V.Z.(2011) *Rareuptychia* på *Tree of life* http://tolweb.org/Rareuptychia_clio/
* Butterflies of Amazonia – *Rareuptychia clio* http://www.learnaboutbutterflies.com/Amazon%20-%20Rareuptychia%20clio.htm

## Eksterne lenker
*
Al-Rashid Stadium

**Al-Rashid Stadium** er et flerbruks-idrettsanlegg i Dubai, i De forente arabiske emirater. Stadionet har  sitteplasser, men bare hovedtribunen har tak. 

På den tribunen finnes VIP-plassene og presseplassene. Like bak hovedtribunen finnes det en tilknyttet moské, med et tårn som er høyere enn selve tribunen. Stadionet ble bygget i 1948. Det ligger like ved metrostasjonen «Stadium», som er stasjon nummer 5 på grønn linje. Fra metrostasjonen har man full oversikt over stadionet. Stadionet omtales også som Al Ahli Sports Club.
Giovanni Battista Hodierna

**Giovanni Battista Hodierna** (født 13. april 1597 i Ragusa, død 6. august 1660 i Palma di Montechiaro) var en italiensk astronom.

Hodierna var prest i Palma di Montechiaro på Sicilia og matematiker hos hertugen av Montechiaro. Han var den første som forutberegnet Jupiters måners formørkelser. Hodierna forfattet forøvrig en rekke arbeider innen fysikk (spesielt optikk) og astronomi.

## Bibliografi (utvalg)
**De systemate orbis cometici, deque admirandis coeli characteribus* (1654)
**Menelogiæ Jovis compendium s. Ephemerides Medicæorum nunquam hactenus apud mortales editæ etc.* (1656)
**De admirandis phasibus in sole et luna visis ponderationes opticæ, physicæ et astronomicæ etc.* (1656)

## Referanser


## Kilder
*
Satyrotaygetis satyrina

***Satyrotaygetis satyrina*** er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

## Utseende
En nokså stor, brun sommerfugl. Undersiden er brun med tre uregelmessige, brune tverrbånd, det ytterste ganske tynt. Forvingen har en ganske liten øyeflekk i spissen, bakvingen fire nokså store øyeflekker, de to ytterste er kantet med oransje. Oversiden er brun med en stor øyeflekk, omgitt av et oransje felt, på bakvingen. Forvingen kan også ha et anstrøk av oransje.
## Levevis
Larvene lever på gress.

## Utbredelse
Arten er utbredt i Mellom-Amerika, fra Mexico i nord til Panama i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien ringvinger, Satyrinae
*************** Gruppen Satyrini 
**************** Gruppen Euptychiina
***************** *Satyrotaygetis satyrina* (H.W. Bates, 1865)

## Kilder
* Markku Savela's Lepidoptera and some other life forms: Sjekkliste over artene. Hentet 12.1. 2012.
* Brower, A.V.Z.(2011) *Satyrotaygetis* på *Tree of life* http://tolweb.org/Satyrotaygetis_satyrina/

## Eksterne lenker
* 
* Butterflies of America – *Satyrotaygetis satyrina* http://butterfliesofamerica.com/satyrotaygetis_satyrina.htm
Anders Kindberg

**Anders Georg Kindberg** (født 7. juni 1981 i Drammen) er en norsk sakprosaforfatter, foredragsholder og lærer.
Han er utdannet lærer og har en mastergrad i matematikkdidaktikk fra høgskolen i Oslo. Til daglig jobber han i Asker kommune som skolefaglig rådgiver. Anders Kindberg er forfatter av boken "Leksehjelp for foreldre – matematikk for foreldre", utgitt på Kagge Forlag. Boken er ment som en hjelp til foreldre som har barn på ungdomsskolen, og gir råd og tips om hvordan foreldre kan hjelpe barna med matteleksene. 

Han er bosatt i Asker sammen med sin kone og tre barn.

## Bibliografi
* 2011: *Leksehjelpen – matematikk for foreldre*, Kagge Forlag, Oslo, ISBN 8248910563

## Eksterne lenker
* Capris.no – Matematikk for foreldre
Jacques Ozanam

**Jacques Ozanam** (født 16. juni 1640 i Sainte-Olive, Ain, død  3. april 1718 i Paris) var en fransk matematiker. Han har gitt ut en rekke matematiske verk, blant annet innenfor trigonometri og logaritmer.

## Utvalgte verk
* *Table des sinus, tangentes, et sécantes* (1670)
* *Methode générale pour tracer des cadrans* (1673)
* *Geometrie pratique* (1684)
* *Traité des lignes du premier genre* (1687)
* *De l'usage du compas* (1688)
* *Dictionnaire mathématique* (1691)
* *Cours de mathématiques* (Paris, 1693, 5 bind, oversatt til engelsk, London, 1712)
* *Traité de la fortification" (Paris, 1694)
* *Récréations mathématiques et physiques* (1694, 2 bind, revidert av [[Jean-Étienne Montucla|Montucla]] i 1778, 4 bind)
* *Nouvelle Trigonométrie* (1698)
* *Méthode facile pour arpenter* (1699)
* *Nouveaux  Éléments d'Algèbre* (1702)
* *La Géographie et Cosmographie* (1711)
* *La Perspective'' (1711). 

## Referanser
Smøyg

**Smøyg** er en gammel broderiteknikk som går ut på å sy med broderitråden opp og ned gjennom stoffet slik at det dannes et geometrisk mønster. Smøyg er en av teknikkene som kan anvendes til utsmykning av krager og mansjetter på hvite bunadsskjorter i Telemark, nærmere bestemt til bunader fra Øst-Telemark. Teknikken er i Europa kjent fra middelalderens tekstiler. Smøyg broderes i regelen med tråd som avviker i farge fra stoffets bunnfarge.

## Referanser


## Litteratur
* 

## Eksterne lenker
* Nettsted om smøyg: bull-sveen
Sibylla

**Sibylla** er en svensk hurtigmatkjede. Sibyllas opprinnelse ligger i 1930-tallets lavkonjunktur da pølsemakeren Daniel Lithell så etter nye måter å selge pølser på. Han kom frem til at pølseselgere med små vogner ville kunne øke salget. Navnet på pølsen, Sibylla, ble utvalgt i en konkurranse og stammet fra den da populære arvprinsen Gustaf Adolfs hustru, Sibylla. På 1950-tallet ble hamburgeren lansert i Sibyllas gatekjøkken. Sibylla er en del av Nordic Fast Food AB, som i sin tur eies av det finske næringsmiddelkonsernet Atria.

I 1997 ble Sibylla-Förbundet stiftet, hvilket 300 gatekjøkken sluttet seg til. I de senere år har morselskapet ønsket å gjøre om Sibylla og høyne standarden. Målet er å komme nærmere andre hurtigmatkjeders standard, samtidig som en av kjedens målgrupper, «bilkjørende ungdom», beholdes som kunder. For å modernisere virksomheten anvendes fargene grønt for å symbolisere helse og rødt for å symbolisere den klassiske «Sibylla-følelsen».

## Referanser


## Eksterne lenker
*
Torstad gård

**Torstad gård** er en gård på Hvalstad i Askerbygda i Asker kommune i Akershus.

## Bygninger
Torstad gård har en stor bygningsmasse. På veien opp til gårdstunet ligger føderådsbygningen på høyre hånd. Denne er fra 1920. Gårdens hovedbygning er fra 1824. Den var da opprinnelig bygd som 1 ½ etasjes hus. Rundt 1910 ble den påbygd 2. etasje og loft slik den fremstår i dag med valmet tak. Sidebygningen (drengestua) er oppført i 1796 og er dermed det eldste bolighuset på gården, opprinnelig tømmerbygning med åstak. Stabburet i tømmer er fra 1720. Driftsbygningen, eller låven, ble gjenoppført etter brann og sto ferdig 1993. Låven som da brant var oppført i 1911. Den nye låven er bygd på tuftene av den gamle låven. Her finnes et stort lokale med de opprinnelige steinmurene intakt, blant annet Gildekjelleren, som nå benyttes som selskapslokale. Det er også en  driftsbygning oppført ca. 1965, opprinnelig som hønsehus, samt garasje/vognskjul som ble flyttet til gården på 1930-tallet, etter først å ha vært forsamlingshus for Holmen Vel-forening.

Gården har en allsidig anvendelse: Blant annet lokaler til Profil Design Norge AS, lager, utleie til boligformål, selskapslokaler, stallplasser for Islandshester med mer.

## Gårdens areal
Gårdens areal er på totalt ca. 240 da., hvorav 155 da. dyrket mark. Her drives noe kornproduksjon i tillegg til eng for beiting. I tillegg til fulldyrket areal, har gården ca. 85 da. annet areal, hvorav ca. 30 da. er åpne beiter, mens resten er blandet edelløvskog. 

## Historikk
Gravhaugene ved gården tyder på at det har vært bosetning og jordbruk i førkristen tid, og –stad navnet tidfester gården til yngre jernalder. (600-1.050 f.Kr.). Eldste dokument som omhandler Torstad er fra 1358. Torstad var da registrert som kirkegods tilhørende Hovedøen kloster. Torstad gård ble drevet med husdyrproduksjon frem til 1985. I tidligere år også med omfattende frukt- og grønnsakproduksjon. Av kulturminner finnes et fredet gravfelt fra jernalderen med til sammen 20 gravhauger og styvningstrær (dvs. løvtrær som har blitt kappet topp og grener av for bruk til dyrefôr), samt 2 dammer som det ble saget isblokker av i tidligere tider. Disse isblokkene ble deretter eksportert.

## Referanser
Andreas Berg (1894–1982)

**Andreas Mathias Berg** (født 1894 i Bodø, død 1982) var en norsk skolemann. Han var opprinnelig fra Bodø, men var bosatt på Nordfjordeid, der han bygget opp Eids gymnas. Han var rektor ved skolen fra 1922 til 1963, og ble i 1964 tildelt Kongens fortjenstmedalje i gull for dette arbeidet. Han var gift med forfatteren og journalisten Karen Benedikte Berg.
I 1938 får de sitt etterlengtede barn, Unni Kari Berg.

## Referanser


## Eksterne lenker
* Om Andreas Berg på nrk.no
Erycinidia

***Erycinidia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore sommerfugler. Bakvingen er trukket ut til en kort, stump stjert. Oversiden kan være for en stor del hvit, med svarte vingespisser på forvingen. Undersiden er mer eller mindre gråbrun, med tverrbånd (som kan være mørke eller hvite) og øyeflekker langs ytterkanten av bakvingen.

## Utbredelse
Slekten er utbredt på Ny-Guinea, der de lever i det høytliggende innlandet.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina
***************** Slekten *Erycinidia* Rothschild & Jordan, 1905
****************** *[[Erycinidia dulcis]]* (Jordan, 1930)
****************** *[[Erycinidia gracilis]]* Rothschild & Jordan, 1905
****************** *[[Erycinidia hemileuca]]* Jordan, 1930
****************** *[[Erycinidia maudei]]* Joicey & Talbot, 1916
****************** *[[Erycinidia tenera]]* Jordan, 1930
****************** *[[Erycinidia virgo]]* (Rothschild & Jordan, 1905)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.

## Eksterne lenker
* 
* Brower, A.V.Z. (2006) ''Erycinidia'' på ''Tree of life''
* Bilde av ''Erycinidia gracilis''
* Bilde av ''Erycinidia virgo''
Karolinerspelet i Tydal

**Karolinerspelet i Tydal** er en utendørs teaterforestilling som tar for seg karolinernes katastrofale tilbaketrekning til Sverige i januar 1719. Det er en stor produksjon og i 2012 oppsetningen er det hele 130 skuespillere.

## Eksterne lenker
* Karolinerspelets nettsted
Oreixenica

***Oreixenica*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, brune sommerfugler med forholdsvis smale vinger. Oversiden har omfattende, gule eller oransje tegninger.
Det er en liten øyeflekk ved spissen av forvingen og en større ved bakhjørnet av bakvingen. Undersiden er mønstret omtrent som oversiden, men fargene er blekere, og det er to øyeflekker på bakvingen.

## Levevis
Larvene lever på ulike slags gress.

## Utbredelse
Slekten er utbredt i det sørlige Australia, i delstatene New South Wales, Victoria (Australia) og Tasmania.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Coenonymphina
***************** Slekten *Oreixenica* Waterhouse & Lyell, 1914
****************** *[[Oreixenica orichora]]* (Meyrick, 1885) 
****************** *[[Oreixenica ptunarra]]* Couchman, 1953
****************** *[[Oreixenica latialis]]*  Waterhouse & Lyell, 1914
****************** *[[Oreixenica lathoniella]]* (Westwood, [1851])
****************** *[[Oreixenica correae]]* (Olliff, 1890)
****************** *[[Oreixenica kershawi]]* (Miskin, 1876)

## Kilder
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Markku Savela's Lepidoptera and some other life forms: Sjekkliste over artene. Hentet 11.1. 2012.
* Herbison-Evans, D. & Crossley, S. Nettside om ''Oreixenica kershawi''
* Herbison-Evans, D. & Crossley, S.Nettside om ''Oreixenica correae''

## Eksterne lenker
* 
* Brower, A.V.Z. (2011) ''Oreixenica'' på ''Tree of life''
Andreas Berg

**Andreas Berg** er navnet til flere personer:

* Andreas Berg (1861–1944), ordfører i Trondheim
* Andreas Berg (1894–1982), skolemann i Nordfjord
* Andreas Berg, låtskriver
Lantmännen

**Lantmännen** er et samvirkeforetak som eies av 36&nbsp;000 svenske bønder, praktisk talt alle aktive bønder i Sverige. Foretaket består av et flertall mindre lokalforeninger. Lantmännen er i dag et av Nordens største konsern innen nærindsmidler, energi og landbruk. Foretaket har cirka 10&nbsp;500 ansatte, er virksomt i 18 land og omsetningen i 2010 var 35,1 milliarder kroner.

Svenska Lantmännen ble omstrukturert 1. januar 2001 til *Lantmännen ek. för* gjennom en fusjon av en mengde lokale lantmännenforeninger som også tidligere hadde samarbeidet i stor utstrekning innen daværende Svenska Lantmännen.

Næringsmidler som Lantmännen selger baseres i hovedsak på korn og kyllingkjøtt. De selges under åtte ulike varemerker: Kungsörnen (pasta), Kronfågel (kylling), Axa (gryn, grøt med mer), GoGreen, Hatting, Gooh, Korvbrödsbagarn (pølser/hamburgerbrød) og Start! (frokostblanding).

## Referanser


## Eksterne lenker
*